25.06.2024.

Uspešno završena akcija besplatnog kreiranja frizura

Brend Taft poklonio više od dvesta frizura maturantima

Drugi put zaredom, brend Taft organizovao je akciju besplatnog stilizovanja kose u okviru projekta „Matura“ i tom prilikom poklonio je 224 frizure. U pop-up salonima ovog brenda, na nekoliko lokacija širom Srbije, profesionalci su kreirali frizure maturantima i apsolventima, sa željom da ih ulepšaju za njihov važan dan ili događaj.

Ova akcija okupila je istaknute brendove – Syoss, Taft i Got2b, i omogućila je posetiocima da, u okviru tržnog centra, na lokaciji salona pokažu fotografiju željene frizure i da svoju kosu prepuste iskusnim profesionalcima. Ujedno, učesnici su isprobali raznovrsne, unapređene proizvode pomenutih brendova i dobili savete o tome kako pravilno negovati i oblikovati svoj tip kose.

Na ovaj način, brend Taft je nastojao da uzvrati dugogodišnje poverenje svojim potrošačima kao brend broj jedan za stilizovanje kose na domaćem tržištu. Maturanti i apsolventi, tokom ove akcije naučili su i nekoliko trikova koji će im pomoći da uvek imaju frizuru kao iz salona.

Akcije su u Beogradu održane u tržnim centrima Galerija i Delta City, a nakon toga i u TC Forum u Nišu i TC Mercator u Novom Sadu. Tokom iste akcije prethodne godine brend Taft usrećio je preko 100 devojčica i dečaka maturskim frizurama, a ono što predstavlja ovogodišnji novitet jeste povećan broj lokacija na kojima se ona održala, kao i broj dana njenog trajanja.

Brend Taft, težeći stalnom unapređivanju svojih proizvoda i njihovog kvaliteta, predstavio je i novu formulaciju svojih proizvoda, koja je sada obogaćena HAPTIQ sistemom i pantenolom. Osim što na ovaj način Taft proizvodi pružaju i negu kose i postojanost frizure, Taft je istovremeno i prvi brend za stilizovanje kose koji je u potpunosti PETA sertifikovan i veganski.

O kompaniji Henkel

Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. Sa sektorom Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2023. godini, Henkel je ostvario prodaju od preko 21,5 milijarde evra i prilagođeni operativni profit od oko 2,6 milijarde evra. Prioritetne akcije Henkel-a su uvrštene u nemački indeks DAX. Održivost ima dugu tradiciju u Henkel-u, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 48.000 ljudi širom sveta - ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations“. Za više informacija, molimo vas posetite [www.henkel.rs](http://www.henkel.rs)

Kontakt Jelena Gavrilović Šarenac Ana Rončević

Telefon +381 60 207 22 09 +381 11 207 21 99

Email jelena.sarenac@henkel.com ana.roncevic@henkel.com